cyanic-selkie/wikianc huggingface dataset:
Feminisme
Retninger
Feltet feminisme er delt i mange til dels sterkt motstridende bevegelser og ideologier. Fra 1800-tallet var feminismen i grove trekk delt i en liberal (også kalt borgerlig) feminisme og i en kvinnebevegelse innen arbeiderbevegelsen. Den førstnevnte var i stor grad knyttet til datidens brede liberale partier, som opprinnelig var de store partiene på venstresiden i politikken, og hadde et uttalt «kvinnesaksståsted». Den liberale eller borgerlige kvinnebevegelsen arbeidet særlig for politiske og juridiske reformer som kvinners stemmerett og rett til utdanning, mens arbeiderkvinnebevegelsen var mer opptatt av sosiale forhold slik som arbeideres vilkår og så kvinnespørsmål som en del av klassekampen. Internt i den borgerlige kvinnebevegelsen var det i stemmerettskampen et stort sprik i valg av arbeidsmetoder mellom en mer forsiktig og reformorientert fløy og en mer radikal fløy. Utover mot midten av 1900-tallet nærmet den borgerlige feminismen og den sosialdemokratiske arbeiderkvinnebevegelsen seg hverandre i sine prioriteringer, og de to retningene smeltet i stor grad sammen i etterkrigstiden. Kvinnesaksforkjemperne på 1800-tallet og første del av 1900-tallet omtales ofte som den første bølgen av feminisme.
Fra 1960-årene har det oppstått et stort antall nye retninger innen feminismen. 1960-årene ble starten på en bred andre bølge av feminisme som gav støtet til nye feministiske retninger som radikalfeminismen og (i USA) også f.eks. svart feminisme. Innen feminismen er det svært ulike syn på menn og menns rolle i feministisk arbeid. Mange menn spilte en viktig rolle i den første bølgen av feminisme og i kampen for kvinners stemmerett. 1960- og 1970-årenes radikalfeminisme hadde et langt mer kritisk syn på menn enn andre feministiske retninger, både før og senere. Fra 1990-årene oppstod en ny «tredje bølge» av feminisme med mange flere retninger, f.eks. queerfeminisme.
Feministiske retninger deles i moderne tid ofte i tre store tradisjoner:
Fellestrekk
Feminismen har flere ideologiske retninger, men med et felles ønske om at menn og kvinner skal ha like rettigheter, muligheter og ansvar.
Organisasjoner
Feminismen er nært knyttet til kvinnebevegelsen, som er en politisk og kulturell bevegelse for å endre en skjev maktfordeling mellom kjønnene. Nancy Cott definerer feminisme som troen på at likeverd mellom kjønnene er viktig og at ideen om et kjønnshierarki som sosialt konsept er feilslått.
Dagens feminister kjemper blant annet for retten til selvbestemt abort og retten til å bestemme over sin egen kropp, mot vold og overgrep (deriblant voldtekt) mot kvinner. Universelle kampsaker for feminismen er blant annet kampen mot tvangsekteskap og kjønnslemlestelse. Tradisjonelt har kampen for lik lønn for likt arbeid vært viktig.
Likestilling og menneskerettigheter
Feminismen kan konkretiseres i arbeid for å styrke kvinners muligheter og rettigheter, samt å skape bedre kjønnsbalanse i mannsdominerte samfunnssektorer. Dette gjelder både innenfor politikk og samfunn, men også i fag som språk, teologi og sosiologi. I arbeidslivet er likelønn og ulike former for kvotering diskutert.
Opplysningstiden
I opplysningstiden i siste halvdel av 1700-tallet oppsto de første spirene av kvinnesaken. Den generelle folkeopplysningen førte også til at kvinner ble mer bevisst over sin egen situasjon. I 1776 erklærte USA seg uavhengig, og i uavhengighetserklæringen heter det at alle «er skapt like, og er gitt visse ukrenkelige rettigheter av sin skaper, herunder liv, frihet og streben etter lykke». Få år etter, i 1789, skrev franske revolusjonære sin Erklæring om menneskers rettigheter. Dette var et steg framover for demokratiet, men rettighetene i disse dokumentene omfattet ikke kvinner. Ved begynnelsen av 1800-tallet hadde kvinner få, om ingen juridiske, økonomiske eller sosiale rettigheter.
1800-tallet
Selv om Mary Wollstonecraft og Olympe de Gouges hadde skrevet om kvinnens rettigheter, fikk kampen for å bedre kvinnens stilling lite oppslutning i første del av 1800-tallet. Den industrielle revolusjon og frihandelen skapte dårlige kår og forferdelige arbeidsforhold.
I andre halvdel av 1800-tallet ble en rekke sosiale reformer gjennomført, og kvinner og menn generelt fikk bedre levekår. I 1895 fikk kvinnesaksforkjempere for første gang betegnelsen «feminister».
Begynnelsen på 1900-tallet
Ved århundreskiftet kom den første store bølgen av feministisk aktivitet. Mange kvinner, spesielt i England deltok i massedemonstrasjoner for å bedre kvinnenes situasjon, blant annet ved å gi dem stemmerett. I 1903 dannet Emmeline og Christabel Prankhurst og tilhengerne en gruppe som ble kalt suffragettene. Dette var en forholdsvis radikal gruppe som noen ganger tydde til voldelige metoder for å fremme kvinners rettigheter. De avbrøt valgmøter, sprengte postkasser, og lenket seg fast foran parlamentet. Noen gikk også til sultestreik og ble tvangsforet av fengselsmyndighetene. Motstanderne hevdet på sin side at det å gi kvinner stemmerett ville være både farlig og unaturlig.
New Zealand og Australia hadde kvinner fått stemmerett i henholdsvis 1893 og 1902. I England fikk ikke kvinner stemmerett før 1928.
Da første verdenskrig brøt ut i 1914 reiste mange menn til fronten, og det ble mangel på arbeidskraft. Kvinnene ble igjen hjemme og tok seg av arbeid som tidligere hadde tilhørt menn. De fikk stillinger i offentlig administrasjon, i fabrikker og infrastruktur. I de fire krigsårene ble spørsmålet om kvinners stemmerett mer akseptert. Dette førte til at mange land innførte stemmerett under, og etter første verdenskrig.
Mellomkrigstiden
Feministiske ideer var ikke fullt så synlige i tiden fra første verdenskrig og frem til 1960-tallet.
I Europa fikk fascismen feste delvis på grunn av mellomkrigstidens økonomiske problemer og frykten for kommunistisk revolusjon. Da fascistene tok makten i Italia, og det nasjonalsosialistiske partiet NSDAP samtidig tok makten i Tyskland, ble feministbevegelsen motarbeidet kraftig i disse landene.
Annen verdenskrig
I 1939 brøt det ut en ny verdenskrig, og som i den første verdenskrigen noen tiår tidligere, trådte kvinner også nå inn i mennenes arbeid. Kvinner jobbet i tungindustrien, landbruket og i ammunisjonsfabrikker. «Rosie the Riveter» var en populær betegnelse i USA på de seks millioner kvinner som arbeidet i rustningsindustrien under andre verdenskrig.
1960-årene
I løpet av 1960-tallet dukket det opp nye kampsaker. I USA var borgerretts-bevegelsen aktiv i bekjempelsen av diskriminering og fattigdom som gikk ut over mange fargede amerikanere. Mange kjempet også mot at USA var med i Vietnamkrigen. Hippiebevegelsen oppstod også på 1960-tallet.
I boka Myten om kvinnen tok Betty Friedan opp spørsmålet om hvor langt likestillingen egentlig hadde kommet når kvinnene ikke hadde tid til noe annet enn husarbeid. Mange kvinner følte seg maktesløse, som fanger i sitt eget hjem med de samme rutinene hver dag.
1970-årene
Kvinnefrigjøringen på 1970-tallet kjempet for kvinners rett til å bestemme over seg selv og sin egen kropp. Med dette mente kvinnesaksforkjempere retten til å kontrollere sex, graviditet og fødsler selv. Det var på 1970-tallet fortsatt vanskelig å få lovlig abort, slik at uønskede svangerskap ofte ble avsluttet med utrygge aborter.
En del av kvinnefrigjøringen gjaldt også rettigheter i arbeidslivet.
9. serierunde i Toppserien 2008
9. serierunde i Toppserien 2008 ble spilt lørdag den 31. mai, bortsett fra Kolbotn – Asker, som var TV-kamp og ble spilt 1. juni, og Trondheims-Ørn – Klepp, som på grunn av kollisjon mellom denne kampen og en Rosenborg-kamp ble flyttet til 17. september.
Primavera Sound Festival
Primavera Sound Festival er en musikkfestival som arrangeres årlig i Parc del Forum i Barcelona, vanligvis i mai og juni. Festivalen ble startet i 2001 og har en sterk helling mot alternativ musikk. En eller flere artister inntar i anledning av hvert arrangement rollen som festivalens kurator(er) og bookingansvarlig(e).
Landslaget for offentlige pensjonister
Landslaget for offentlige pensjonister (LOP) er et norsk partinøytralt landsomfattende lag som gjennom drøftinger med myndighetene, offentlighetsarbeid og direkte dialog med sine medlemmer søker å ivareta alle pensjonisters interesser.
Foreningsbladet VI I LOP utkommer fire ganger i året.
Kunståret 1591
Kunståret 1591 er en oversikt over hendelser, fødte og avdøde kunstnerpersonligheter i 1591.
Baix Llobregat
Baix Llobregat er et comarca i provinsen Barcelona i Catalonia, Spania. Baix Llobregat har 757 814 innbyggere (2006), og et areal på 486,5 km². Hovedstaden i comarcaet er Sant Feliu de Llobregat.
Olav Øygard
Øygard har sin utdannelse fra Det teologiske menighetsfakultet, ble ordinert i 1981 og kommer fra stillingen som prost i Alta, en stilling han har hatt siden 2011. Han har før dette også vært sogneprest samme sted, og hatt flere prestestillinger i Finnmark. Han har også vært medlem av bispedømmerådet i Nord-Hålogaland, og hatt diverse andre verv innen kirke og samfunnsliv.
Øygard behersker samisk språk, et språk som er i bruk i gudstjenester og administrasjon i bispedømmet. I de rådgivende avstemningsrundene før utnevnelsen, fikk han flest stemmer fra menighetsrådene og de kirkelige ansatte i bispedømmet og ble innstilt på førsteplass av bispedømmerådet. De andre biskopene gav ham nest mest stemmer, etter Herborg Finnset som var domprost i Tromsø, og var en av de andre kandidatene. I Kirkerådets endelige avstemning fikk Øygard åtte stemmer, mens Finnset fikk sju.
Jagaddala mahavihāra
Jagaddala mahavihāra (slutten av det 11. århundre – midten av det 12. århundre) var et buddhistisk kloster og sete for læring i Varendra, en geografisk enhet i dagens nordlige Bengal i Bangladesh. Klosteret ble grunnlagt av de siste kongene i Pālariket, muligens Ramapala (1077-1120), mest sannsynlig nær den nåværende landsbyen Jagdal i Dhamoirhat Upazila i det nordvestlige Bangladesh på grensen til India, i nærheten av Paharapur. Noen tekster staver også navnet Jaggadala.
Jagaddala spesialiserte seg på Vajrayana buddhisme. Et stort antall tekster som senere ble en del av Kanjur og Tengjur ble komponert eller kopiert ved Jagaddala.
Klosteret ble ødelagt under den muslimske invasjonen i midten av det 12. århundre.
Claudio Dalla Zuanna
Claudio Dalla Zuanna S.C.I. (født 7. november 1958 i Buenos Aires i Argentina) er katolsk erkebiskop av Beira i Mosambik.
Bakgrunn
Claudio Dalla Zuanna ble født i Argentina av itallienske foreldre. Da han var liten flyttet familien tilbake til den byen de stammet fra, San Nazario i provinsen Vicenza i bispedømmet Padova. etter scuole medie gikk han på skoler drevet av dehonianerne.
Prest
Året etter reiste han til Mosambik som misjonær, og ble der til 2003. Han innehadde en rekke viktige embeder der, blant annet som generalvikar.
Erkebiskop av Beira
Pave Benedikt XVI utnevnte ham til erkebiskop av Beira den 29. juni 2012. Han ble bispeviet av biskopen av Xai-Xai, Lucio Andrice Muandula, den 7. oktober 2012; medkonsekratorer var Jaime Pedro Gonçalves, emeritert erkebiskop av Beira, og Francisco Chimoio O.F.M.Cap., erkebiskop av Maputo.
Episkopalgenealogi
Hans episkopalgenealogi er:
Boise County
Boise County er et fylke i den amerikanske delstaten Idaho. Det ligger i de sentrale delene av staten og det grenser mot Valley County i nord, Custer County i øst, Elmore County i sør, Ada County i sørvest og mot Gem County i nordvest.
Boise Countys totale areal er 4 938 km² hvorav 11 km² er vann. I 2005 hadde fylket 7 535 innbyggere og administrasjonssenteret ligger i byen Idaho City. Fylkets største by er Horseshoe Bend. Fylket ble grunnlagt i 1864 og har fått sitt navn etter elven Boise River.
Mannekeng
Mannekeng eller utstillingsdukke er en legemsstor dukke brukt av motefolk og skreddere til prøving og utstilling av klær. Dukkene brukes ofte i utstillingsvinduer og butikker for å vise frem klær og annet utstyr som er til salgs, men kan også brukes til å vise klær og utstyr i sammenheng, for eksempel på museum.
Garding
Garding er en by på halvøyen Eiderstedt i Nordfrisland i Schleswig-Holstein i Tyskland. Byen oppstod allerede på 1100-tallet og fikk bystatus i 1590.
Gardings vakre munkestenskirke stammer fra 1100-tallet og ble senere oppkalt etter Christian I (Christianskirken). Historikeren Theodor Mommsen kom fra Garding.
Innkrevingsetaten (Oslo)
Innkrevingsetaten, tidligere Oslo kemnerkontor, er en etat i Oslo kommune underlagt Byrådsavdeling for finans. Etaten var Norges største kemnerkontor. Fra 1. november 2020 ble skatteoppkrevernes oppgaver overført til Skatteetaten.
Oslo kemnerkontorets ansvarsområde og hovedoppgaver var slik:
Erling Lægreid
Erling Lægreid (født 5. september 1939, død 25. november 2011 ) var en norsk journalist og forfatter.
Erling Lægreid vokste opp på Årdalstangen i Sogn og Fjordane. Han arbeidet i NRK fra 1970 til han gikk av med pensjon i 2009. Der jobbet han i Barne- og ungdomsavdelingen og var programleder i Ungdommens radioavis, Flimra og Søndagsavisa. Han var også med på å etablere radiomagasinene Ekko og Dagsnytt Atten og var ansvarlig for en rekke kulturprogrammer i NRK P1 og P2.
Erling Lægreid skrev og framførte flere kåserier og kommentarer, ofte med provoserende meninger, skarp ironi og kritikk av kultureliten og andre. Han utga også flere bøker. Den siste, Nærgåande skisser fra 2011, inneholder miniportretter av 40 personer i norsk kultur- og samfunnsliv. Erling Lægreid markerte seg dessuten som en ivrig nynorskmann.
Megascelis
Megascelis er en slekt av biller som tilhører familiegruppen bladbiller (Chrysomelidae).
Utseende
Små til middelsstore, avlange, blanke bladbiller, gjerne rødlige med kobberaktig glans. Hodet er stort og bredt med utstående fasettøyne, mye bredere enn pronotum som er tønneformet.
Levevis
Både larvene og de voksne (imago) er planteetere, knyttet til planter i erteblomstfamilien eller til sørbøk (Nothofagus).
Utbredelse
Gruppen er utbredt i den neotropiske økosonen, én art går nord til det sørlige USA.
Katja Holanti
Katja Holanti  (født 5. april 1974) er en finsk tidligere skiskytter.
Hun representerte Finland under Vinter-OL 1994, 1998 og 2002.
I 2001 tok hun sin eneste seier i verdenscupen i skiskyting da hun vant sprintrennet i Osrblie.
Monster (TV-serie)
Monster er en norsk kriminalserie som gikk på NRK-TV i 2017. Serien handler om en drapsgåte i en småby i Nord-Norge. En ung jente forsvinner sporløst, og kjæresten hennes blir funnet drept. Etterforsker Hedda Hersoug har nylig kommet tilbake for å leve et roligere liv, og tvinges til å samarbeide med den egenrådige Joel Dreyer fra kriminalpolitiet i sør. Underveis i etterforskningen kommer mye grums opp til overflaten.
Serien vant European Script Awards pris for mest nyskapende TV-serie i 2017. Den ble nominert til fire priser forann Gullruten 2018, blant annet beste kvinnelige skuespiller (Gørild Mauseth) og beste originalmusikk (Magnus Beite).
Spišská Nová Ves
Kjente severdigheter i området er Spisskyborgen og Slovenský raj nasjonalpark («Slovakiske paradis nasjonalpark»).
Historie
Området har vært bosatt siden neolittisk tid. Senest på 1100-tallet fantes på stedet for dagens by den slovakiske bosettingen Iglov. Tyske bosettere slo seg ned like ved på 1200-tallet og kalte stedet Neudorf. I løpet av andre halvdel av 1200-tallet smeltet de to bydelene sammen. Befolkningsflertallet endret seg fra å være tysk til slovakisk i løpet av 1800-tallet.
Bosetningen utviklet seg i løpet av 1300-tallet til å bli en viktig by med markedsrett. Fra 1380 ble den offisiell gruveby. Byen hadde det største gatemarkedet i Slovakia. Den var medlem av et forbund av 24 byer i Spis. I årene 1412-1772 ble byen pantsatt til Polen og fra 1778 ble den hovedstad for en provins av 16 byer i Spis.
Navn
Den opprinnelige slovakiske bosetningen het Iglov (tysk oversettelse: Nadelhausen, derfra til norsk «Nålbyen», etter den karakteristiske nåløyeform til den opprinnelige bykjernen). Den tyske nabolandsbyen het Nova Villa (kalt Neudorf i 1268) eller (ungarsk) Igloszasza (i 1279 på tysk Sächsisches Iglow).
Internering
Internering er vanligvis frihetsberøvelse av mennesker, ofte i store grupper, uten dom. Internering benyttes blant annet av nøytrale land under konflikt hvor krigførende parters styrker blir holdt innesperret i henhold til Haag-konvensjonen av 1907. Betegnelsen internering kan også benyttes om fartøy og fly, krigførende lands skip kan for eksempel interneres i nøytrale land.
Estadio Padre Ernesto Martearena
Estadio Padre Ernesto Martearena er et stadion i byen Salta i Argentina. Det sto ferdig i 2001 og ble bygget som en av arenaene til junior-VM i fotball samme år. Det har plass til 20 408 tilskuere. Det er nå hjemmebane for klubben Juventud Antoniana, som per 2011 spiller på tredje nivå i Argentinas seriesystem. Stadionet brukes også til rugby.
Misha Glenny
Misha Glenny (født 1958 i England) er en britisk journalist, forfatter og ekspert på sørøsteuropeisk global organisert kriminalitet og datasikkerhet.
Liv
Glenny er sønn av den avdøde russiske akademikeren av russiske studier, Michael Glenny. Han fikk sin utdannelse ved den uavhengige barne- og ungdomsskolen Magdalen College School i Oxford og senere ved Bristol University samt Karlsuniversitetet i Praha innen han ble sentraleuropeisk korrespondent for avisen The Guardian og senere BBC.
Glenny spesialiserte seg på å rapportere fra uavhengighetskrigene på Balkan i slutten av 1980-årene og begynnelsen av 1990-årene. Han vant 1993-års Sony Gold Award for «fremstående bidrag til kringkasting». Han har dessuten skrevet tre bøker om Sentral- og Øst-Europa. Glennys seneste bok fra 2008 har på norsk fått tittelen McMafias - kriminalitet uten grenser om internasjonal organisert kriminalitet. Han har reist over hele kloden for å kartlegge mafiaorganisasjoner og konkluderer med at organisert kriminalitet er en større trussel enn internasjonal terrorisme.
Glenny har foretatt en tre år lang reise, hvor han intervjuet russiske oligarker, japanske yakuza-mafialedere, sett ofre for menneskehandel i Israel, møtt FARC-geriljaen i Colombia samt svindlere i Nigeria takket være et forskudd på 200 000 pund. Ifølge Glenny står den organiserte kriminaliteten for tyve prosent av verdens bruttonasjonalprodukt på grunn av to hovedforutsetninger: Ustabiliteten i kjølvannet av Sovjetunionens fall og liberaliseringen av verdenshandelen. I likhet med Roberto Saviano, forfatteren av boken Gomorra om camorraen i Napoli, betrakter Glenny globaliseringen som en avgjørende faktor for den organiserte kriminalitetens verdensomspennende vekst de seneste femten årene.
Han har vært rådgiver for USAs og noen europeiske regjeringer i politiske saker og hjalp NGOer i oppbyggingen av Serbia, republikken Makedonia samt Kosovo. Siden januar 2012 har Glenny vært gjesteprofessor ved Columbia Universitys Harriman Institute, hvor han har undervist i et kurs kalt «kriminalitet i overgang».
Glenny er gift med journalisten og kringkasteren Kitty Lang. Han har tre barn, hvorav to fra første ekteskap.
Vitenskapsåret 1755
Vitenskapsåret 1755 er en oversikt over hendelser, prisvinnere, fødte og avdøde personer med tilknytning til vitenskap i 1755.
Sølfastøya
Sølfastøya er en øy og kommunal park i Drammenselva, med to broforbindelser fra Øvre Eikervei.
Øya inneholder lekeplass, badeplasser, toalett, naturområder og store plenarealer for ballspill og annen aktivitet.
Etymologi
Øya har sitt navn fra en tidligere eier av øya, Sølfast (Sylvester) Ingvaldsen, som døde i 1788.
Historikk
Tidligere har det vært et selvstendig gårdsbruk, vannverk og dampsag på øya.
Dampsaga ble opprettet av Andreas Korsbøen, som i 1872 overtok Sølfastøya. Saga ble senere solgt til Emil Tandberg, deretter til Holmens Brug i 1879. I 1882 brant saga ned, men den ble bygget opp igjen. I 1916 fulgte sagbruket med da Holmens Brug ble overdratt til Union Co. I 1922 ble all drift lagt ned.
Kroatia under EM i friidrett 2014
Kroatia deltok med 23 utøvere under EM i friidrett 2014 som ble arrangert 12.–17. august 2014 i Zürich. Utøvere fra Kroatia tok to medaljer under mesterskapet.
Zsuzsanna Bekecs
Zsuzsanna Bekecs  (født 17. mai 1976 i Salgótarján) er en ungarsk tidligere skiskytter.
Hun representerte Ungarn under Vinter-OL 1998 og 2002.
Bekecs la opp som aktiv utøver i 2002.
Edmund av Skottland
Edmund (Etmond mac Maíl Coluim eller Eadmund Margotsson) (født etter 1070, død etter 1097) var en sønn av Máel Coluim mac Donnchada (Malcolm III) og hans andre hustru Margaret. Han kan bli funnet på noen lister over skotske konger, men det finnes imidlertid ingen bevis på at han noensinne var konge av Skottland.
Da Edmunds far og hans bror Edvard, den utpekte arvingen, ble drept i november 1093 tok Máel Coluims bror Domnall Bán (Donald III) tronen. Edmund og hans yngre brødre Edgar, Aleksander og David flyktet til England hvor deres halvbror Donnchad (Duncan II) allerede var ved hoffet til Vilhelm Rufus.
I 1094 drev Donnchad, med Rufus’ velsignelse og med militær støtte fra den engelske adelen uten land og landeiere fra Lothian, Domnall Bán fra tronen. Det er antatt at Edmund, som den neste i alder var Donnchads utpekte arving. Et skotsk opprør tvang Donnchad til å sende sine engelske allierte hjem. Kort tid etter ble hans selv drept. Morderen var Máel Petair, mormaer av Mearns, men Ulster-annalene og William av Malmesbury er begge enig at mordet skjedde på ordre fra Domnall Bán og Edmund.
Om dette er riktig er grunnen til Edmund hadde sluttet seg til sin onkel ukjent. Det er antatt at Domnall da pekte ut sin nevø Edmund som sin utpekte arving ettersom han selv ikke hadde egne sønner, og det er antatt at Edmund ble gitt en apanasje for å styre.
I 1097 kom Edmunds onkel på morsiden, Edgar Ætheling, nordover med en hær og drev Domnall Bán fra tronen og plassert Edgar som skottenes konge og med Aleksander som den utpekte arving. Mens Domnall Bán ble mishandlet, lemlestet og fengselet til han døde i 1099 var Edmund langt heldigere. Han ble kronraket og sent til klosteret Cluniac monastery ved Montacute i Somerset hvor han til slutt antagelig døde, men når er ikke kjent.
Sørgegekko
Sørgegekko er en partenogenetisk gekko.
Den hører hjemme i Sør- og Sørøst-Asia, og finnes i det østasistiske øyriket fra Ryukyuøyene til Torresstredet. Den fulgte med polynesiernes kanoer til øyene i Stillehavet. Seinere har den også dukket opp på øyer i Det indiske hav, og i Amerika. På stillehavsøyene ser det ut til at den nå blir utkonkurrert av asiatisk husgekko, som har innvandret i nyere tid.
Omnibus
Omnibus er et latinsk ord, som betyr «for alle». Det kan ha flere betydninger.
Canada under Vinter-OL 1998
Canada under Vinter-OL 1998. 144 sportsutøvere, åttien menn og sekstitre kvinner fra Canada deltok i tolv sporter under Vinter-OL 1998 i Nagano i Japan. Canada ble fjerde beste nasjon seks gull-, fem sølv- og fire bronsemedaljer. Jean-Luc Brassard var Canadas flaggbærer under åpningsseremonien.
Jemenittisk rial
Jemenittisk rial eller rijal er valutaen i Jemen. Rial deles opp i 100 fils, men det har ikke vært utstedt fils siden Sør-Jemen og Jemen ble slått sammen i 1990. Myntrekken er 1, 5, 10 og 20 rial, sedler utstedes som 50, 100, 200, 250, 500 og 1000 rial.
Cirkus Minimax
Cirkus Minimax var et mindre norsk sirkus. Det ble etablert 20. mars 2011 av linedanser og direktør Carl-André Hjelvik (født 1. november 1977), og la ned i januar 2018.
Cirkus Minimax var en periode Norges minste sirkus. Cirkus Minimax flyttet fra Volda kommune i Møre og Romsdal høsten 2016 og hadde siden vinterbase på Osterøy kommune i Hordaland. Sirkuset reiste rundt med teltforestillinger i sommersesongen og presenterte innleide profesjonelle artister. I flere sesonger har også dresserte dyr vært en del av forestillingen.
Osbadet
Osbadet KF er et badeland som ligger i Bjørnafjorden kommune i Hordaland. Badet hadde sin offisielle åpning 20. september 2006, og kostet den gang 70 millioner kroner å bygge. Osbadet har de siste årene levert gode besøkstall og bidratt sterkt til økningen av svømmeundervisningstilbudet i kommunen som har hatt en tredobling siden åpningen. Torbjørg Brattabø er daglig leder i Osbadet.
Ved siden av publikumsbading tilbyr Osbadet en rekke kurs for både barn og voksne. Blant annet tilbyr de babysvømming og småbarnssvømming, samt crawlkrus for voksne.
Kublai-khan
Kublai-khan, også stavet Khubilai-khan (mongolisk: Chubilai; kinesisk: 忽必烈, pinyin: Hūbìliè; tempelnavn 世祖, Shìzǔ, født 23. september 1215 på de mongolske stepper, død 18. februar 1294 i Beijing) var en mongolsk militærleder, khan (1260–1294) av det mongolske rike og grunnlegger og første keiser (1279–1294) av Yuan-dynastiet.
Bakgrunn
Kublai Khan var sønnesønn av den berømte Djengis Khan, grunnleggeren av det mongolske riket. Han var den andre sønnen til Djengis Khans fjerde sønn Tolui. Hans mor var dronning Sorghagthani Beki som var assyriansk kristen
Kublai-khan var på 1250-tallet guvernør i nordlige Kina for sin eldre bror Möngke.
Storkhan
Han ble etter Möngkes død i 1259 mongolenes kaghan («storkhan»), og hans rike strakte seg fra Nord-Kina i øst til Russland og Persia i vest. I de første årene hadde han sin residens i Karakorum, en telt/jurtby vest i Mongolia. Siden grunnla han i 1264–1267 en ny residens i Jenking (dagens Beijing, på mongolsk Khanbaliq (eldre transkripsjon Kanbaluk), «khanens by», og som Marco Polo oppfattet som Cumbuluk). Hans sommerhovedstad, Xanadu, ble omspunnet i myter for sin prakt.
Det kinesiske Song-riket ble erobret fra nord i 1277, og Kublai styrtet dynastiet Song. Han hadde nå kontroll over hele Kina. Men hans gjentatte forsøk på å erobre Japan 1274 og 1281 via Korea (se mongolinvasjonene av Japan) og hans angrep på Java i 1292 mislyktes. Han førte også krig i Burma og Tonkin (dagens Vietnam), som underkastet seg som vasallstater, og han underla seg Tibet.
I Khanbaliq holdt han et glitrende og mektig hoff, noe Marco Polo fikk oppleve i årene 1275–1292, og engasjerte seg i utdannelse og kunnskap, handel, sysselsetting og samferdsel. Kublai var nysgjerrig på kristendommen, og da han fikk besøk av Niccolo og Maffeo Polo, Marco Polos far og onkel, i 1263, da han fremdeles holdt til i Karakorum, ba han dem be paven om å sende 100 kristne misjonærer. Men pavestolen grep ikke den store sjansen til å kunne kristne mongolene og dermed hele Sentral-Asia, og Kublai Khan gikk til slutt over til buddhismen.
Han valgte seg den tibetanske guruen Drogön Chögyal Phagpa som åndelig rådgiver. Det var Phagpa som hadde fått Kublai Khan til å konvertere til den tibetanske buddhismen og Phagpa rettferdiggjorde mongolenes styre ved å framstille den mongolske keiser som en Chakravartin, en universell buddhistisk konge som regjerer velvillig over hele verden.
Kublai-khan bygde i 1272 Trommetårnet i Beijing. Dette ble restaurert under Ming-dynastiet og fikk da sitt nåværende utseende. Kublai Khan grunnla også Konfuciustempelet i Beijing som senere ble bygd om av Kublai-khans sønnesønn.
SAS-hotellet
SAS-hotellet er (det lokale) navnet på flere hoteller tilknyttet Radisson Hotels
Morris Fisher
Morris Fisher (født 4. mai 1890 i Ohio, død 23. mai 1968 i Honolulu på Hawaii) var en amerikansk skytter som konkurrerte under OL 1920 i Antwerpen og OL 1924 i Paris.
Fisher ble olympisk mester i skyting tre ganger under OL 1920 i Antwerpen. Han vant både den individuelle og lagskytingen i 300 meter rifle. Han var også med på det amerikanske laget som vant lagskytingen 300 meter armégevær liggende. Fire år senere, under OL 1924 i Paris vant han to gullmedaljer, individuelt og i lagskyting med frigevær.
Hamartind
Hamartind er den høyeste fjelltoppen i H.U. Sverdrupfjella i Dronning Maud Land. Toppen ligger lengst øst i Hamrane og høyeste punkt måler 2885 moh.
Området ble fotografert fra fly av den tredje tyske antarktisekspedisjonen (1938–39) under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen 1949–52 og Den norske antarktisekspedisjonen 1956–60.
Office of the Director of National Intelligence
Office of the Director of National Intelligence (ODNI) er embede opprettet i 2005 som følge av terrorangrepet 11. september 2001 for å lede USAs 16 etterretningsetater. Embedslederen har tittelen Director of National Intelligence (DNI).
John Negroponte ble tatt i ed til stillingen som den første DNI 21. april 2005.
Etterretningsfellesskapet
USAs etterretningsapparat består av 16 forskjellige etater som inngår i en konføderasjon kalt Etterretningsfellesskapet (Intelligence Community). Det er DNIs jobb å styre etterretningsapparatet som en tverrdepartemental organisasjon.
Organisering
ODNI er organisert i fire direktorater og fire operasjonssentre, samt stabsfunksjoner for tilsyn og juridiske saker. Direktoratene er:
De fire sentrene er:
Krenkefelle
En krenkefelle er innen journalistikk en nyhetssak skrevet med mål om å få lesere til å irritere seg over at meningsmotstandere alt for lett føler seg krenket, og dermed provosere dem til å dele saken i sosiale medier, noe som vil kunne få saken til å «spres viralt». Krenkefeller kan anses som en undersjanger av «raserifeller» (engelsk rage bait).
Det norske ordet ble introdusert av Yvonne Røysted. Aftenpostens kommentator Andreas Slettholm skrev at «krenkefelle» burde vært Språkrådets årets ord for 2018 heller enn vinnerordet skjebnelandsmøte.
Agora (menneskerettighetsorganisasjon)
Agora (russisk: Межрегиональная Ассоциация правозащитных организаций "АГОРА") er en sammenslutning av menneskerettsorganisasjoner i Russland. Den ble etablert i 2005 av organisasjoner i Kazan, Tsjeboksary og Tsjita.
Agora, ved lederen Pavel Tsjikov, ble tildelt Raftoprisen for 2014.
Hensmoen tømmerterminal
Hensmoen tømmerterminal er en tømmerterminal på Randsfjordbanen i Ringerike. Den ble etablert i oktober 2007. Terminalen ligger nær det nedlagte sporet til Hensmoen sandtak.
Japonisme
Fra 1860-årene ble ukiyo-e, japanske tresnitt, en kilde til inspirasjon for mange europeiske impresjonistiske malere i Frankrike og andre steder, og til slutt for art nouveau og kubismen. Kunstnerne var spesielt tiltrukket av mangelen på perspektiv og skygge, flate områder med sterke farger, og ved å plassere subjektet utenfor sentrum, for det meste med en lav diagonal akse i bakgrunnen.
I Norge var japonismen særlig representert ved Thorolf Holmboe og Nikolai Astrup.
Delisa Walton-Floyd
Delisa Walton-Floyd (født 28. juli 1961) er en amerikansk tidligere mellomdistanseløper som spesialiserte seg på 800 meter. Hun var to ganger amerikansk mester på distansen.
I 1987 fikk hun sølvmedalje under de panamerikanske leker. Under VM i 1987 og 1991 kom hun til semifinalene. Karrierens høydepunkt oppnådde hun med femteplass i OL 1988 i Seoul med tiden 1.57,80. Denne tiden skulle også vise seg å bli stående som personlig bestenotering. Hun er rangert den femte beste amerikanske 800 meter løperen gjennom tidene.
Under VM i Tokyo i 1991 ble hun tatt for bruk av amfetamin og utestengt i fire år.
Sandra Keith
Sandra Keith  (født 11. desember 1980 i Ottawa ) er en canadisk tidligere skiskytter.
Keith var gift med den norske skiskytteren Halvard Hanevold som døde i 2019. De fikk to barn sammen.
Fremstøtene mot Göteborg 1645
Fremstøtene mot Göteborg 1645 fra Båhuslen mot den nye, viktige havnebyen Göteborg sommeren 1645 var flere offensiver under ledelse av stattholder Hannibal Sehested. Etter å ha fullført vinterfelttoget i Värmland og Dalsland vendte han sin oppmerksomhet mot byen og dens omegn. Dette var i den siste fasen av Hannibalsfeiden.
Bakgrunnen
Ingen av partene langs nedre del av Göta älv var sterke nok til å gå til offensive operasjoner, og de hadde sterke befestninger med store garnisoner. Generalmajor Achim von Bredow rådde ikke over mer enn 1300 mann og kunne først i januar 1645 gå til mindre fremstøt over Göta älv. I 27. februar ble Skårdal skanse sydøst for Båhus festning på østsiden av elven inntatt og ødelagt. Fra dette brohodet forsøkte de norske troppene å angripe en skanse ved Gamla Lödöse tre dager senere, men uten å lykkes. Töslanda skanse nord for Lilla Edet ble isteden inntatt og ødelagt 17. februar etter den svenske besetningen var nedkjempet. Oberstløytnant Iver Krabbe foretok et streifstog med 120 ryttere og tre kompanier fotfolk dypt inn i Västergötland og kom fram til tettstedet Mölndal sør for Göteborg i februar.
Ut på våren tok Sehested opp en krigsplan som gikk ut på et samtidig angrep mot Göteborg fra land- og sjøsiden. Fra Hisingen skulle norske tropper ta seg over Göta älv og møte danske tropper fra Halland for å avskjære byen fra resten av Sverige. Samtidig skulle en flåteavdeling angripe byen fra sjøsiden. Først måtte Hisingen, som hadde en mindre svensk del på vestsiden av Göta älv, sikres. Bredow kunne i midten av mai begynne forberedelsene. 1400 mann, derav 500 til hest var samlet og klar for strid da stattholderens overtok ledelsen. Hæravdelingen besto av 130 ryttere, 400 dragoner og 900 infanterister.
Det første fremstøtet
28. mai gikk Sehested med hæravdelingen på 1400 mann på en flytebro over Göta älv fra Backa på Hisingen til Lärje nord for Nya Lödöse, som lå ved Säve-åen. Uten å yte motstand gikk svenskene tilbake over Säve-åen til Gullberget i utkanten av Göteborg hvor de oppstilt i slagorden ventet på det norske fremstøtet. Den 30. mai var det harde kamper ved og på Gullberget. Styrkene på begge sider var jevnstore, og kampene sluttet uavgjort.
Den danske hæravdelingen som kom fra Varberg skulle slutte seg til Sehested, men ble stanset allerede 27. mai ved Landvetter, 15 kilometer øst for Göteborg. Den 31. mai, i det danskene trakk seg tilbake mot Halland fikk Sehested melding om dette, og dermed innstilte han fremstøtet. Hæravdelingen kom seg tilbake over til Hisingen og rev flytebroen ved Lärje. Sehested ville forsøke et nytt angrep noen uker senere, men han måtte vente to måneder før han hadde stor nok styrke for et nytt fremstøt.
Det andre fremstøtet
Taylor støtte på motstand, først ved Nylöse bru over Säve-åen der den norske stridsgruppen fant en nyanlagt skanse. Taylor gjorde troppene klar til angrep og ved synet av dette oppga svenskene skansen. Men i Göteborg hadde generalmajor Lars Kagg tatt ledelsen og samlet en sterk avdeling på 3000 mann. Med denne styrken marsjerte Kagg nå mot den sørlige bredden av Säve-åen.
Arkitekturåret 1596
Arkitekturåret 1596 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1596.
Fremstøtene mot Göteborg 1645
Det andre fremstøtet
4. august hadde Sehested kommet etter, slik at nå sto to hærer på hver side av åen. Med 4400 mann, hvorav 900 til hest, holdt Sehested nordbredden og brustedet, i slagorden klar til kamp, men svenskene hadde fordelen med flere ryttere. Kagg lå med sin hær på 2000 ryttere og 1000 infanterister på sørbredden, men med sterke befestninger, som Gullberget skanse, som støtte.
Sehested hadde i utgangspunktet regnet med at de dansk-norske krigsskipene i den tiltenkte flåteavdelingen skulle klare å binde forsvaret i Göteborg. Men i juni hadde Nederland sendt en sterk krigsflåte under admiral de With. De With hadde instrukser om å tvinge Danmark-Norge til å slutte fred. Men resten av krigen lå han med flåten på Københavns red uten å fyre av et skudd. Med en slik trussel og med store tap i forveien kunne ikke orlogsflåten støtte Sehested.
Det planlagte danske fremstøtet fra Halland var ikke kommet i gang, så Sehested måtte for andre gang trekke seg over til Hisingen. Det skjedde natt til 5. august, over en flytebru ved Lärjeholm. Men svenskene fulgte etter og fikk kort etter satt betydelige styrker over til Hisingen. Sehested forlot Hisingen den 5. august Hisingen, og trakk hæren, som var for svak i kavaleri, ble stående i Båhuslen.
Ekspedisjonen mot Göteborg
Toktet til Göteborg med den dansk-norske flåten, på 24 krigsskip med 2922 mann om bord, under ledelse av riksadmiral Ove Gjedde, ble en fiasko.
Fra Varberg hadde Gjedde sendt et mindre krigsskip, «Rosengalejen» som ble erobret av det nederlandske skipet «Fama». Den 24. mai blåste det opp til storm utenfor Hisingen. Stormvær i det uryddige farvannet i innseilingen til Göteborg ble for mye. Gjedde måtte forlate sitt flaggskip «St. Sophia» med et brukket ben. Skipet, med 54 kanoner om bord, sank etter å ha gått på et ukjent skjær, men besetningen på 300 mann ble berget. Kort etter ble flåteavdelingen kalt hjem. Det var gjentatte oppfordringer fra danske forhandlere i Brømsebro som ledet til den ublide returnen.
Etterspillet
Sehested hadde forlatt Hisingen, men det ble fremdeles kjempet om høydedraget ved fergestedet overfor Båhus festning fram til 8. august. Kagg fikk skyts brakt i stilling på Hisingen og den 14. august åpnet svenskene ild mot festningen og Kungälv by. Etter fire dagers bombardement var Kungälv by brent ned, mens festningen var lite skadd. Et forsøk på angrep mot festningen, som lå på en holme, var etter Kaggs mening ikke hensiktmessig. Han ventet på melding om fredslutningen. Etter å ha inngått våpenhvile den 18. august var det bare to dager før freden var meldt for partene.
Kunståret 1539
Kunståret 1539 er en oversikt over hendelser, fødte og avdøde kunstnerpersonligheter i 1539.
Para-EM i friidrett 2021 – Klubbekast menn
Klubbekast for menn under Para-EM i friidrett 2021 i Bydgoszcz ble arrangert 1. og 2. juni 2021.
Syden
Syden er en norsk betegnelse for sørlige (sydlige) land og strøk. Betegnelsen brukes særlig om landene rundt Middelhavet og Kanariøyene og generelt om relativt varmere strøk, siden 2010-årene har også Thailand og Dubai blitt ansett som Syden.
Det assosieres ofte med feriereiser i sørlige og varmere strøk, særlig pakketurer (charterreiser).
Etymologi
Betegnelsen Syden er lånt fra det tyske ordet Süden, som på norsk betyr sør (eller syd). Det er et særnavn og skal ha stor forbokstav på linje med andre geografiske særnavn som bygger på himmelretningene, for eksempel Norden og Vesten.
Shatuo-demningen
Shatuo-demningen er en demning med et vannkraftverk i fylket Yanhe Tujia, beliggende elva Wujiang, ei høyre sideelv til Chang Jiang, i provinsen Guizhou i det sørlige Kina. Installert effekt er 1.120 MW. Utbyggingen var ferdig i 2009, men en utvidelsen av anlegget var ferdig i 2013.
Gonggar
Gonggar (tibetansk: གོང་དཀར་རྫོང, Wylie: gong dkar rdzong, Gongkar Dzong, ) er et fylke i Shannan i den autonome region Tibet i Folkerepublikken Kina.
Shatuo-demningen
Demningen er 106-156 meter høy og 631 meter lang, og er en såkalt RCC betong gravitasjonsdam. Det er under utvikling en skipssluse som skal stå ferdig i 2020. Dessten vil demningen sørge for flomkontroll.
Gonggar
I 1999 talte det 46.154 innbyggere.
Ǝ
Ǝ og ǝ (E opp-ned) er den åttende bokstaven i det pan-nigerianske alfabetet mellom e og ẹ.
Gonggar
Kommunikasjoner
Lhasa-Gonggar lufthavn ligger i fylket.
Ǝ
I Unicode kodes Ǝ som U+018E (&#X018E;) og U+01DD (&#X01DD;).
Skeietunnelen
Skeietunnelen er en miljøtunnel langs Fylkesvei 4566 i Stavanger kommune i Rogaland. Den ble åpnet i 1998 og er 30 meter lang.
Ǝ
En lignende bokstav (∃, U+2203) brukes i predikatlogikken som symbol for eksistenskvantoren.
Balša I
Balša I var en serbisk eller montenegrinsk høvding som i 1356 lyktes å tilkjempe seg makten i staten Zeta (Montenegro). Han grunnla dermed Huset Balšić, som hersket i Zeta i drøye hundre år.
Etter at keiser Stefan Uroš IV Dušan døde i 1355, lyktes det Balša å ta makten i den sydlige delen av Zeta. Balša kjempet mot fyrstene av Hercegovina og erobret Kotor, Skadar og etterhvert Prizren i Kosovo i 1385. Han fremmet handel og innførte dinaren som felles valuta langs hele kysten. Venezia fikk derimot fotfeste i Kotor (Catarro) på 1300-tallet, og føydalherrene i Onogošt (Nikšić) lot seg også overtale til å støtte venetianerne. Fra denne tiden var det lokale Huset Crnojević i Onogošt en konstant, venetiansk-støttet trussel mot Balšić-ene, som nå også stod foran trusselen fra Det osmanske rike.
Han ble etterfulgt av sin sønn Đurađ I av Zeta.
Verksallmenningen kulvert
Verksallmenningen kulvert er en tunnel i Stavanger kommune i Rogaland. Den er 71 meter lang og ble åpnet i 1985.
Stavanger bystyre 2007–2011
Stavanger hadde etter kommunestyrevalget 2007 hatt et borgerlig flertall med ordfører Leif Johan Sevland fra Høyre og varaordfører Bjørg Tysdal Moe fra Kristelig Folkeparti.
Merkander
* Stilte til valg som Rød Valgallianse
Lise Askvik
Lise Katrine Askvik (født 23. juli 1969 i Lørenskog) er en norsk journalist, forfatter og programleder som i 2016 grunnla Helsepartiet.
Oppvekst og utdanning
Etter oppvekst på Askviks hønseri på Nes i Akershus og på Oppegård, tok hun Oppegård videregående skole, lærte reiseliv på Wang videregående skole på Frogner. Med tillegg fra et toårig økonomisk studiested, ble det cand.mag. med språk, økonomi og journalistikk (Norsk Journalisthøgskole i 1995.
Journalist og programleder
Fra 1993 jobbet hun fem år for Radio 1 (Norge), før hun i likhet med Bjørn Faarlund sa opp i protest mot en endring av kanalens profil. Med Stein Johnsen (produsent) startet hun internett-radioen Radionett.com, samtidig som hun ble kjendisreporter for Dorthe Skappel i TV 2s God Kveld Norge. Utover å drive nettstedet parforhold.no, var hun leder for TVNorges datingshow Cyou fra 2003 og var reporter for Metropol TV. Fra 2000 til 2003 jobbet hun for Norsk Ukeblad. Høsten 2003 ble hun programleder for P4s Nitimen-konkurrent «Fornøyelig formiddag», sammen med tidligere redaktør i Norsk Ukeblad, Astrid Gunnestad (1938–2016). De fortsatte med det mediekritiske satireprogrammet (søndag) «Oss megger imellom». I 2015 ledet hun P4s Kjærlighet uten grenser, helt til hun i 2016 sluttet i P4 og gikk over til politikken og stiftet «Helsepartiet».
Kreft og helse
I 2013 ble hennes fjerde bok, Kreft ga meg kraft, utgitt. I boken skildrer hun sitt år med brystkreft, mestringsstrategier, den politiske kampen for rekonstruksjon og relasjonene i hjemmet og på jobb i P4. Boken er blitt utgitt på nytt, med et nytt sistekapittel, under tittelen Mitt år med brystkreft.
Samiske geografiske navn i Hemnes
Samiske geografiske navn i Hemnes (knr 1832) angir stedsnavn i Hemnes kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
Lise Askvik
Kreft og helse
I 2015 kom hennes sjette bok Helsesviket - brev fra helsevesenet der 17 helseansatte skriver hvert sitt brev til en fortrolig og deler dine bekymringer for helsesektoren. Askvik har skrevet bokens tre siste kapitler, stilet til alle potensielle pasienter, til topp-politikerne «Jens, Jonas og Bent» og et kapittel til journaliststanden.
Med Gunnestad opprettet hun Facebook-gruppen «Vi venter fanden meg ikke på ny pupp etter kreft», som ble opptakten til kampen for å senke ventetiden for å få nytt bryst etter kreftoperasjon. Lise Askvik har selv hatt brystkreft. Utfallet av rekonstruksjonskampen ble 150 millioner øremerket saken, 9 nye stillinger til plastikk-kirurger for alle pasientgrupper og endrede retningslinjer for brystkreft. Nå er primær rekonstruksjon også standard i Norge. Askvik ble selv rekonstruert i 2014 og 2015.
Samiske geografiske navn i Hemnes
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Hemnes kommune ligger i det umesamiske språkområdet, men umesamiske stedsnavn blir normert etter sørsamisk ortografi til tross for at det eksisterer en egen ortografi for umesamisk.
Fengtan-demningen
Demningen er en bue-gravitasjonsdam som 488 meter lang og 112,5 meter høy. Nedbørsfeltet som utbnyttes er på 17.400 km².
Vinter-X Games Aspen 2011
Vinter-X Games Aspen 2011 (Winter X Games Fifteen) ble arrangert i Aspen i Colorado i USA – for tiende året på rad. Fra 26. til 30. januar 2011, ble det avholdt 23 øvelser innen ski, snøbrett og snøskuter – kringkastet på ESPN.
Nordmannen Torstein Horgmo landet den første «Triple Cork» i X Games' historie under «Big Air»-konkurransen, og kom på førsteplass.
Lindeman & Sachs
Lindeman & Sachs er en roman av Kjell Ola Dahl, utgitt i 2006. Lindeman & Sachs er første bind i en slektskrønike, og er en skjønnlitterær framstilling av nyere norsk finanshistorie.
Handlingen i Lindeman & Sachs starter i 1973. Sjøfartsnasjonen Norge opplever virkningene av Jom kippur-krigen i Midtøsten og den påfølgende oljekrisen. I fortellingen er den etablerte etterkrigsgenerasjonen representert ved skipsreder Georg Spenning. Hans høyre hånd, Vebjørn Lindeman, har to sønner.
Hovedpersonen i Lindeman & Sachs er Anders Lindeman, Vebjørns yngste sønn. Han er tolv år i 1973. I familiekrønikens form forteller romanen om kriseårene for Handelsflåten og framveksten av en ny tid i Norge. Sosialdemokratiets strengt regulerte økonomi må gradvis slippe taket. Norge er i forandring. Oljefunn på Ekofiskfeltet legger grunnlaget for etablering av norsk offshore-næring. Redergenerasjonen faller. Det skapes nye formuer og det vokser fram en ny generasjon forretningsfolk. Noen bruker redelige midler, andre utnytter mulighetene i et lite oppdatert lovverk til å berike seg urettmessig.
Anders Lindeman tar bohemens posisjon. Han dras allikevel inn i familiens konflikter og maktkamper – gjennom sytti-tallet og siden gjennom  åtti-tallet og jappetiden – inntil børskrakket i 1987
Handling
Boken åpner med at Anders og Per Ole er på besøk hos sine besteforeldre på gården Bakketeig. Leseren introduseres også for kameraten til Anders, Freddy Bogen. Anders og broren er på gården fordi moren og faren er i bryllupet til Georg Spennings datter: Bette Line, som gifter seg med Erling Sachs. Bette Line har tidligere vært Vebjørn Lindemans elskerinne, og leseren forstår både at Vebjørn Lindeman har et alvorlig alkoholproblem samt er i konflikt med Erling Sachs.
Georg Spenning henter en ny medarberider til rederiet, Brede Gran. Kort etter slutter Vebjørn hos Spenning og begynner isteden i bank. I starten arbeider han sammen med Erling Sachs, men de to kameratene/fiendene går snart hver sin vei: Vebjørn Lindeman begynner som valutamegler i Christiania Bank og Kreditkasse. Sachs begynner som fondsmegler i Den norske Creditbank.